open-index/open-wikipedia-markdown huggingface dataset:
Ciro Ferrara

**Ciro Ferrara** (s. 11. helmikuuta 1967) on italialainen jalkapallovalmentaja ja entinen puolustaja. 

## Ura pelaajana
Ferrara edusti urallaan seuratasolla Napolia ja Juventusta. Hän saavutti Napolin riveissä muun muassa kaksi Italian mestaruutta, Italian Cupin voiton ja UEFA Cupin voiton sekä Juventuksen riveissä muun muassa viisi Italian mestaruutta, Italian Cupin voiton, Mestarien liigan voiton ja Intercontinental Cupin voiton.

Ferrara pelasi Italian maajoukkueessa 49 maaottelua vuosina 1987–2000. Hän kuului Italian joukkueeseen vuoden 1988 EM-kisoissa, vuoden 1990 MM-kotikisoissa ja vuoden 2000 EM-kisoissa.

## Ura valmentajana

Ferrara oli mukana Italian valmennusryhmässä vuoden 2006 MM-kisoissa. Kisojen jälkeen hän siirtyi Juventuksen nuorisoakatemian valmennustehtäviin. Elokuussa 2008 hän suoritti FIFA Pro-valmentajantutkinnon. 

Toukokuussa 2009 Ferrara sai ensimmäisen pestinsä päävalmentajana, kun Juventus palkkasi hänet erotetun Claudio Ranierin seuraajaksi. Ferraran tehtävänä oli turvata Juventuksen kolmas sija Serie A:ssa.  Hän onnistui tässä ja nosti Juventuksen myös Milanin ohi toiseksi. Ferrara palkittiin kauden jälkeen kahden vuoden jatkosopimuksella. 

Kausi 2009–2010 sujui Ferraran johtamalta Juventukselta takkuillen. Putoaminen Mestarien liigasta jo lohkovaiheessa ja kehnot otteet myös Serie A:ssa ovat johtaneet huhuihin Ferraran potkuista. Tammikuussa 2010 seurajohto päätti AC Milanille kärsityn 0–3-tappion jälkeisessä kriisikokouksessaan, että Ferrara saa vielä yhden mahdollisuuden, kun joukkue kohtaa Coppa Italiassa SSC Napolin. Tappio ottelusta tietäisi potkuja. Lopulta Ferraran kohtaloksi koitui putoaminen cupin puolivälierissä FC Internazionale Milanoa vastaan ja hänen sai potkut 28. tammikuuta. 

Lokakuussa 2010 Ferrarasta tuli Italian U21-maajoukkueen uusi päävalmentaja. Hänen apuvalmentajanaan aloitti entinen seurakaveri Angelo Peruzzi.  Ferrara jätti juniorimaajoukkueen heinäkuun alussa 2012 ja siirtyi kolmivuotisella sopimuksella Serie A:han palanneen UC Sampdorian päävalmentajaksi.  Sarjanousija voitti Ferraran alaisuudessa syyskauden 17 ottelustaan viisi, esimerkiksi Genovan derbyn Genoa CFC:tä vastaan. Kolmen ottelun voitoton putki johti joulukuun puolivälissä 2012 potkuihin. Sampdoria oli tuolloin Serie A:ssa sijalla 14. 

Kesällä 2016 Ferraran valmennusura jatkui Kiinan toiseksi korkeimalla sarjatasolla Wuhan Zallin päävalmentajana. Hän sai potkut tehtävistään maaliskuussa 2017.

## Lähteet
I Want Out

**I Want Out** on Power metal -yhtye Helloweenin kolmannelta albumiltaan Keeper of the Seven Keys part II irrottama single, joka ilmestyi vuonna 1988. Kitaristi Kai Hansenin kirjoittamasta kappaleesta on vuosien saatossa tullut yksi yhtyeen tunnetuimmista. Kappaleen ovat myöhemmin levyttäneet muun muassa Sonata Arctica ja Hammerfall.

Single nousi Suomen virallisen listan sijalle 12.

## Kappaleet
# 
# 
# 

## Lähteet
Tribologia

**Tribologia** on konetekniikan tutkimusalue, joka tarkastelee kosketuspintojen kitkaan, kulumiseen ja voiteluun liittyviä ilmiöitä. Kosketuksen ominaisuuksilla on oleellinen vaikutus ajoneuvojen ja voimansiirtolaitteiden suorituskykyyn, kestoikään, tehohäviöihin, meluun ja käyttövarmuuteen.

Sana on johdettu kreikan kielen hankausta tarkoittavasta tribos-sanasta.

## Aiheesta muualla

*Suomen Tribologiayhdistys ry
Arabialainen chat-merkistö

**Arabialaista chat-merkistöä** käytetään pääasiassa arabiankielisten viestien lähettämiseen internetissä tai matkapuhelimen välityksellä silloin kun normaalia arabialaista merkistöä ei voida teknisistä syistä käyttää. Merkistö koostuu pääasiassa arabian aakkosten muunnoksista latinalaisten aakkosten merkeiksi. Muunnokset eivät kuitenkaan noudata translitterointistandardeja (ISO 233 ja SFS 5755).

## Historia
Erityisesti 1990-luvulla länsimaissa kehitetyt viestiteknologiat ovat tulleet suosituiksi myös arabimaailmassa. Muun muassa henkilökohtaiset tietokoneet, WWW, sähköposti, IRC, pikaviestimet ja tekstiviestit ovat kaikki länsimaisia keksintöjä. Useimmissa on voinut käyttää vain latinalaisiin aakkosiin kuuluvia merkkejä, eikä kaikissa vieläkään ole mahdollista hyödyntää arabian aakkosia. Tämän vuoksi ovat arabiankieliset käyttäjät alkaneet korvata arabian aakkosia vastaavin latinalaisin aakkosin. Kaikille kirjaimille ei ole foneettista vastinetta, ja niinpä osa merkeistä esitetään numeroilla ja muilla symboleilla. Esimerkiksi latinalaisen aakkoston numeroa 3 käytetään kuvaamaan arabian kirjainta ع (`ayn).

Muunnokselle ei ole olemassa vielä vakiintunutta nimeä, koska se on vielä varsin uusi ja sitä käytetään lähinnä epävirallisissa yhteyksissä. Jotkut käyttävät merkistöstä nimeä arabialainen chat-merkistö, koska sitä käytetään yleisimmin chat-palveluissa. Myös nimeä *Aralish* käytetään. Uudissanassa yhdistyvät arabian kieli (tavu *ara*) ja englantilainen merkistö (tavu *lish*, englannin sanasta *english*). 

## Käyttö
Merkistöä käytetään pääasiassa verkkoviestinnässä, kuten IRC:ssä, eri keskustelufoorumeilla ja blogeissa, koska näissä ei yleensä ole mahdollista käyttää arabian kirjainmerkkejä. 

Yleisimmin merkistöä käyttävät arabimaailman nuoret erilaisissa epämuodollisissa yhteyksissä, kuten ystävien välisessä viestinnässä. Merkistöä ei käytetä virallisissa yhteyksissä eikä muutenkaan laajamuotoisessa viestinnässä. Merkistön avulla käydyt keskustelut ovat tyypillisesti enintään muutaman lauseen mittaisia.

Windows XP, Mac OS X ja monet Linux-jakelut tukevat arabian kieltä, mutta kaikilla käyttäjillä ei ole käytössään arabialaista näppäimistöä, joten he käyttävät chat-merkistöä.

Chat-merkistöä on syytetty arabian kirjaimistolle vahingolliseksi ja sen on pelätty jopa korvaavan alkuperäiset kirjaimet.

## Lähteet
Sukuvika

**Sukuvika** (*Arrested Development*) on yhdysvaltalainen Emmy-palkittu vuosina 2003–2006 tehty komediasarja. Sarja kertoo ennen rikkaasta, erikoisesta ja epätoimivasta perheestä. Sarja on toteutettu pseudodokumentti-tyylisesti, ja pääkäsikirjoittajana toimi Mitchell Hurwitz. Yhdysvalloissa sarjaa esitti FOX ja Suomessa Subtv sekä MTV3. Vuonna 2011 Netflix hankki sarjan lähetysoikeudet ja julkaisi sarjasta uuden neljännen kauden 26. toukokuuta 2013.

## Historia
Sarjan alkuperäisidean luonnosteli kesällä 2002 Ron Howard, joka halusi tehdä tarkasti käsikirjoitettua komediasarjaa käsivarakameroin kuvattuna. Howard tapasi David Nevinsin ja Katie O’Connellin, Imagine Televisionin johtajan ja apulaisjohtajan sekä Mitchell Hurwitzin ja toisen käsikirjoittajaehdokkaan. Hurwitz ehdotti, että sarja kertoisi perheestä, joka menettäisi hetkessä koko omaisuutensa, viitaten Yhdysvalloissa noihin aikoihin paljastuneisiin lahjusskandaaleihin. Ideasta innostuttiin, ja pilottijakso oli käsikirjoitettu 2003 tammikuussa ja kuvattu maaliskuussa.

Sarja sai kriitikoilta kehuja. Brittiläinen *[[The Guardian]]*, *[[New York Daily News]]* ja *[[Entertainment Weekly]]* kehuivat sarjaa jopa television hauskimmaksi. Sarjan ensimmäinen kausi voitti muun muassa kuusi Emmy-palkintoa ja yhden Golden Globen. Lisäksi sarja sai paikan *[[Time]]*-lehden "100 parasta sarjaa kautta aikojen" -listauksessa.

Katsojaluvut eivät yltäneet arvostelujen tasolle vaan laskivat tasaisesti. Toisella kaudella katsojia oli enää kuusi miljoonaa, kolmannella kaudella neljä miljoonaa. Lopulta sarjan kolmannen kauden neljä viimeistä jaksoa esitettiin kahden tunnin erikoisjaksona helmikuussa 2006 samaan aikaan vuoden 2006 olympialaisten avajaisseremonian kanssa. Erikoisjakso sai vain 3,3 miljoonaa katsojaa, ja sarja lopetettiin.

### Sarjan paluu ja mahdollinen elokuva
Toiveet uudesta neljännestä kaudesta heräsivät vuonna 2011, kun kaikki sarjan näyttelijät ja käsikirjoittaja Mitchell Hurwitz kokoontuivat New York filmifestivaalin paneelissa. Tällöin Hurwitz tiedotti *Sukuvian* palaavan noin 10 jakson mittaisena, jonka perään julkaistaan elokuva. Noin kuukauden kuluttua Netflix uutisoi esittävänsä sarjaa yksinoikeudella ja että neljäs kausi koostuu 15 uudesta jaksosta. Uusien jaksojen kuvaukset alkoivat 7. elokuuta 2012. Noin vuosi myöhemmin 26. toukokuuta 2013 sarja palasi Netflixille, jolloin kaikki uudet jaksot julkaistiin samalla kertaa.

Huhut elokuvasta puolestaan lähtivät liikkeelle heti kolmannen kauden päättymisen jälkeen. Elokuva ei ole toteutunut.

## Rooleissa

## Lähteet

## Aiheesta muualla
* 
* Sukuvika-sarjalle omistettu fanisivu 
* Time-lehden "100 parasta sarjaa kautta aikojen" -listaus
Mitsubishi Galant VR-4

**Mitsubishi Galant VR-4** oli Galant-malliston huippumalli auton kuudennessa (1988-92), seitsemännessä (1992-96) ja kahdeksannessa (1997-2002) mallisukupolvessa. 

Alun perin Galant VR-4 suunniteltiin Rallin A-ryhmän säännöt täyttäväksi ralliautoksi vastaamaan mm. Lancia Delta HF Integralen ja Toyota Celica GT Fourin esittämään haasteeseen. Mitsubishi oli 1970-luvulla kilpaillut rallissa varsin hyvällä menestyksellä vanhalla takavetoisella Lancerilla sekä aavikkokilpailuissa nelivetoisilla Pajero/Shogun malleilla. Sen sijaan B-ryhmässä ajatettu Mitsubishi Starion Turbo ei kaksivetoisena pärjännyt Lancian, Peugeot'n ja Fordin nelivetoisia superautoja vastaan. Kun B-ryhmä sitten kiellettiin 1986 jälkeen, Mitsubishin oli vaihdettava taktiikkaansa ja kuudennen sukupolven Galantista rakennettiin nelivetoinen turboahdetulla moottorilla varustettu VR-4 malli jossa soveltuvin osin käytettiin hyväksi B-ryhmän Starionin tekniikkaa.

Mitsubishi Ralliart Europe toimi tehtaan virallisena kilpatallina rallin MM-sarjassa saavuttaen Galantilla kolme osakilpailuvoittoa: 
* 1989 Jyväskylän Suurajoissa ruotsalainen Mikael Ericsson
* 1989 RAC-rallissa suomalainen Pentti Airikkala
* 1991 Ruotsin rallissa ruotsalainen Kenneth Eriksson

MM-tasolla Mitsubishi ei kuitenkaan Galantilla onnistunut saavuttamaan kokonaiskilpailun mestaruutta. Sen sijaan Aasian-Tyynenmeren rallisarjassa Galantilla voitettiin sarjan mestaruus kolmesti.
* 1988 japanilainen Kenjiro Shinozuka
* 1991 ja 1992 uusiseelantilainen Ross Dunkerton

Galant kuitenkin osoittautui liian isoksi ja kilpailukyvyttömäksi, Mitsubishi kilpailijoidensa tavoin siirtyi pienempään korimallin. Galantin seuraajaksi esiteltiin vuonna 1992 uusi Lancer Evolution johon Galantissa hyväksi havaittu tekniikka siirrettiin.

Galant VR-4:n valmistus lopetettiin vuonna 2001. Viimeisessä kahdeksannen sukupolven mallissa oli 2,5 litrainen v6 tuplaturbo vuosina 97-98 260 hevosvoimaa ja vuodesta -99 alkaen facelift mallina 280 hevosvoimaa. Mallia oli saatavilla myös farmarina, joka tunnetaan nimellä Mitsubishi Legnum.

Molemmista on kaksi perustyyppiä Type-V ja Type-S, näistä V on enemmän mukavuuteen perustuva nahkapenkeillään ja S sporttisuuteen ja ajettavuuteen perustuva.
Suomalaiset Aseveljet Amerikassa

**Suomalaiset Aseveljet Amerikassa** on Yhdysvalloissa toimiva sinne muuttaneiden tai Yhdysvalloista Suomeen sotimaan lähteneiden suomalaisten sotaveteraanien yhdistys. Yhdistys perustettiin aluksi vuoden 1918 sodan amerikansuomalaisten veteraanien tarpeita varten Suomen Vapaussodan Rintamamiesyhdistyksen New Yorkin alaosastona vuonna 1934. 

Yhdistys keräsi varoja vapaaehtoisjoukon lähettämiseksi Suomen talvisotaan. Vuonna 1940 yhdistyksen nimi muutettiin muotoon Suomalaiset Aseveljet Amerikassa. 

Yhdistys on avustanut veteraaneja Suomessa esimerkiksi tukemalla Kaunialan sotavammasairaalaa. Toisaalta yhdistyksen jäsenet tukivat Yhdysvaltoihin muuttaneita asekätkijöitä heidän asettumisessaan uuteen kotimaahan. Yhdistyksen toiminta vilkastui näiden uuden jäsenten myötä. Nyt yhdistyksen tilanne on sama kuin muillakin veteraanijärjestöillä: väki vanhenee ja vähenee. Suomalaiset Aseveljet Amerikassa päätti siirtää osan muistoistaan ja perinteistään Suomeen.

19. kesäkuuta 2006 yhdistys luovutti arkistonsa sekä lippunsa ja miekkansa Suomeen Vapaussodan perinneliitolle. Lipun ja miekan luovutti yhdistyksen puheenjohtaja Ray Heinonen ja otti vastaan Vapaussodan perinneliiton puheenjohtaja kenraali Lauri Koho.

## Kirjallisuutta
*

## Aiheesta muualla
* Aseveljien laatta paljastettiin suurlähetystössä (Finlandia Weekly 04.01.2006)
*
Kromidiopsidi

**Kromidiopsidi** kuuluu diopsidiryhmään. Kemialliselta koostumukseltaan kromidiopsidi on kalsium-magnesiumsilikaattia. Väriltään se on smaragdinvihreä, pullonvihreä ja harvoin keltainen tai väritön. Kromidiopsidin Mohsin kovuus on 5,5–6,5 eli se on hauras kivi. 

Kromidiopsidissa saattaa esiintyä harvoin kissansilmäilmiö ja tähti-ilmiö. Nämä kromidiopsidin muodot ovat erityisen haluttuja kiven keräilijöiden keskuudessa. Kiven kiteinen muoto on arvostettu jalokivi. Kromidiopsidi on tunnettu korukivenä vasta vähän aikaa, mutta se saavuttaa koko ajan suurempaa suosiota. 

## Esiintyminen
Kromidiopsidia löydetään useimmiten magmakivistä ja metamorfisista kivistä, joissa se muodostaa joskus jopa 10 cm:n mittaisia kiteitä. Kauneimmat kromidiopsidit tulevat Siperiasta, Venäjältä. Siperiasta tulleita kromidiopsedeja kutsutaan virheellisesti Siperian smaragdeiksi. Kiviä löydetään myös Kuubasta, Brasiliasta, Australiasta ja Japanista. Euroopan tärkein kromidiopsidi esiintymä on Suomen Outokummussa. Outokummun esiintymän kromidiopsidit ovat voimakkaan vihreitä ja sitä on runsaasti. Suomessa sitä esiintyy myös Kaavilla ja Polvijärvellä. 

## Katso myös
* Diopsidi

## Lähteet
* Dud´a, Rudolf & Rejl, Luboš: Jalokivien maailma. WSOY (1998)
* Korhonen, Paavo: Kiviopas. Tampereen museo. 

## Aiheesta muualla
* Mindat: Chromian Diopside
Espanjan vallankumous

**Espanjan vallankumous** ( ’loistokas’) oli Espanjan asevoimien vuonna 1868 tekemä vallankumous, joka syrjäytti kuningatar Isabella II:n. Kenraalit Francisco Serrano ja Juan Prim olivat keskeisiä henkilöitä vallankumouksessa.

## Tausta
Kenraali Juan Primin johtama vuoden 1866 kapina ja kenraalien mellakka antoivat liberaaleille ja tasavaltalaisille merkin siitä, että Espanjalla oli vakava ongelma valtion asioiden johdossa, ja joku pitäisi saada hallitsemaan maata. Liberaalit ja tasavaltalaiset maanpakolaiset tekivät sopimuksia Oostendessa vuonna 1866 ja Brysselissä 1867. Nämä sopimukset loivat rungon tärkeään kansannousuun. Kansannousun tavoitteena ei ollut vain pääministerin korvaaminen liberaalilla, vaan kuningatar Isabellan syrjäyttäminen. Liberaalit pitivät häntä syynä Espanjan huonoon hallintoon.

Kuningattaren jatkuva valikointi liberaalien ja konservatiivien välillä oli raivostuttanut muita puolueita, ja se teki mahdolliseksi rintaman, joka toimi yli puoluerajojen. Leopoldo O’Donnellin kuolema vuonna 1867 aiheutti puolueiden lopullisen yhdistymisen. Moni liittyi lopulta kasvavaan liikkeeseen, jonka tavoitteena oli kaataa Isabella ja luoda paremmin toimiva hallitus.

## Tapahtumat
Pääministeri Ramón María Narváezin huhtikuussa 1868 tapahtuneen kuoleman jälkeen kuningatar Isabellan vastaisen opposition johtohahmo Serrano karkotettiin maasta. Vallankumous alkoi syyskuussa 1868 sen jälkeen, kun kenraalit Serrano ja Prim olivat palanneet maanpaosta. Amiraali Juan Bautista Topeten joukot aloittivat hänen johdollaan kapinan Cádizissa. Puoli vuosisataa aiemmin Rafael del Riego oli aloittanut vallankaappauksen samassa paikassa Isabellan isää Ferdinand VII:ttä vastaan. Juan Prim toimi ensin Cadizissa, mistä hän jatkoi Barcelonaan ja Valenciaan nostattamaan kansanjoukkoja mukaan vallankumoukseen. Serrano nimitettiin kumouksellisten joukkojen ylipäälliköksi, ja hän löi kenraali Manuel Pavía y Lacyn johtaman kuninkaallisen armeijan Alcolean taistelussa 28. syyskuuta. Serranon johtamien kumouksellisten voitto avasi heille tien pääkaupunki Madridiin. Seuraavana päivänä Isabella II pakeni maasta. 

## Seuraukset
Isabellan luovuttua kruunusta Serranosta tuli uuden väliaikaisen hallituksen pääministeri. Heinäkuussa 1969 Serrano valittiin valtionhoitajaksi. Prim nimitettiin pääministeriksi, ja hän sai marsalkan arvonimen. Samana vuonna hyväksyttiin uusi perustuslaki, jolla Espanjasta tehtiin perustuslaillinen monarkia ja jossa kaikille miehille myönnettiin äänioikeus. Pääministerinä Prim ryhtyi etsimään Espanjalle uutta monarkkia. 

## Lähteet
Valerio Fiori

**Valerio Fiori** (s. 27. maaliskuuta 1969 Rooma, Italia) on italialainen entinen jalkapallomaalivahti, joka toimii nykyisin Italian Serie A:ssa pelaavan AC Milanin maalivahtivalmentajana. 

Fiori pelasi urallaan 229 Serie A:n ottelua, joista yli puolet (117) kotikaupunkinsa Rooman seurassa SS Laziossa. Lazio oli miehen ensimmäinen ammattilaisseura, johon hän siirtyi Lodigianin nuorisojoukkueesta.

AC Milanin kolmosmaalivahtina uransa loppupuolella toiminut Fiori edusti Milania yhdeksän kautta vuodesta 1999 vuoteen 2008. Milanin riveissä hän kuitenkin pelasi vain yhden liigaottelun (4-2 tappio-ottelussa Piacenzaa vastaan) ja yhden Italian Cupin ottelun (1-0 voitto Sampdoriasta). Fiorilla on yksi Italian mestaruus AC Milanin voitettua Serie A kaudella 2003/2004.

Fiorin ammattilaisura kesti 22 vuotta (1986–2008). Hän edusti pelaajaurallaan Laziota, Cagliaria, Cesenaa, Fiorentinaa, Piacenzaa ja AC Milania.
János Sajnovics

**János Sajnovics** (12. toukokuuta 1733 Tordas, Unkari – 4. toukokuuta 1785 Buda, Unkari) oli unkarilainen jesuiitta ja oppinut, joka harrasti kielitiedettä, matematiikkaa ja tähtitiedettä. Hänen katsotaan ensimmäisenä todistaneen suomalais-ugrilaisten kielten sukulaisuuden, joskin tutkimusta on myös moitittu metodologisesti vaatimattomaksi.

Sajnovics matkusti vuonna 1769 Tanskan ja Norjan kuninkaan Kristian VII:n organisoiman tieteellisen retkikunnan mukana Wienin hoviobservatorion johtajan Maximilian Hellin kutsumana matkaseuralaisena  tutkimaan Venuksen ylikulkua Norjan pohjoisosiin. Hell oli pyytänyt Sajnovicsin seurakseen paitsi koska tiesi tämän koulutukseltaan tähtitieteilijäksi myös koska halusi saamelaisten mailta todisteet Euroopassa jo levinneestä käsityksestä unkarin, suomen ja saamen kielten sukulaisuudesta. Siellä Sajnovics teki muistiinpanoja myös saamelaiskielistä ja vakuuttui niiden yhteydestä unkariin. Vuonna 1770 hän julkaisi tutkimuksen *Demonstratio: Idioma Ungarorum et Lapponum idem esse*, jossa hän todisti äänteellisiä ja muoto-opillisia kriteerejä hyväksikäyttäen saamelaiskielten, suomen ja unkarin yhteisen alkuperän. Itse kielivertailun suoritti Sajnovics, mutta idean lisäksi myös työn suorittamisessa suuri ansio oli Hellillä, minkä Sajnovics myönsi avoimesti, vieläpä teoksensa lopussa osoittaen kaiken ansion Hellille.

Sajnovics oli mahdollisesti ensimmäinen, joka hyödynsi kielten äännerakenteen ja morfologian vertailua selittääkseen kielten historiallisia yhteyksiä. Esimerkiksi William Jonesin katsotaan todistaneen latinan, kreikan ja sanskriitin välisen historiallisen yhteyden vasta vuonna 1786 pitämässään esitelmässä. Sajnovicsia on siis perusteita pitää yhtenä historiallis-vertailevan kielitieteen perustajista.

*Demonstratio*-tutkimuksessa myös ''Halotti beszéd'' -käsikirjoitus julkaistiin ensi kerran kokonaisuudessaan.

## Katso myös
* Sámuel Gyarmathi

## Lähteet
Cristian Brocchi

**Cristian Brocchi** (s. 30. tammikuuta 1976 Milano, Italia) on italialainen jalkapallovalmentaja ja entinen keskikenttäpelaaja. Heinäkuusta 2016 lähtien hän on toiminut Brescia Calcion päävalmentajana.

## Ura pelaajana

Brocchi on AC Milanin kasvatti, joka aloitti uransa vuonna 1995 lainasopimuksella Pro Sestossa ja myöhemmin Lumezzanessa. Vuonna 1998 hänet myytiin Serie B:ssä pelaavaan Hellas Veronaan. Veronan noustua Serie A:han, Italian suurseura Internazionale osti 172-senttiä pitkän Brocchin itselleen vuonna 2000. Kesällä 2001 AC Milan hankki Brocchin itselleen, vaihtokaupassa Andrés Guglielminpietro meni Interiin. Milanissa Brocchi voitti kaksi Mestarien liigaa ja Italian mestaruuden, mutta henkilökohtainen peliaika jäi vähäiseksi.

Kaudella 2005–2006 hän pelasi lainalla Fiorentinassa ja sai palattuaan Milaniin myös enemmän vastuuta. Hän siirtyi Milanista SS Lazioon kaudeksi 2008/09. Hän voitti Laziossa Italian cupin mestaruuden ja oli joukkueen avainpelaajia kolmella ensimmäisellä kaudellaan. Brocchin uran viimeiset kaudet menivät piloille loukkaantumisten takia ja hän lopetti uransa vuonna 2013.

Brocchi pelasi uransa ainoan maaottelun Italian maajoukkueessa 15. marraskuuta 2006 ystävyysottelussa Turkkia vastaan.

## Ura valmentajana

Pelaajauransa jälkeen Brocchi palasi Milanin organisaatioon ja aloitti kesällä 2013 seuran juniorivalmentajana. Vuotta myöhemmin hänestä tuli Milanin U19-joukkueen päävalmentaja. Siniša Mihajlovićin saatua potkut AC Milanin peräsimestä huhtikuussa 2016, Brocchista tuli loppukauden kattavalla sopimuksella edustusjoukkueen päävalmentaja. Brocchi luotsasi Milanin lopulta seitsemänneksi. Kauden jälkeen hänet korvasi Vincenzo Montella. 

Heinäkuun alussa 2016 Brocchi jatkoi valmennusuraansa Serie B:ssä pelanneen Brescia Calcion päävalmentajana.

## Meriitit
### Pelaajana
* Italian mestaruus: 2004
* Italian cup (3): 2003, 2009, 2013
* Mestarien liiga] (2): 2003, 2007
* FIFA Club World Cup: 2007
* UEFA Super Cup (2): 2003, 2007
## Muuta

Brocchi omistaa Christian Abbiatin kanssa kahvilan Milanossa. Läheisen ystävänsä Christian Vierin kanssa hänellä taas on oma vaatebrandi ”Baci & Abbracci”.

## Lähteet

## Aiheesta muualla
*Viralliset sivut 
*"Baci & Abbracci" 
*Profiili Interin sivustolla 
*Profiili ja tilastot AC Milanin kotisivuilla


Auli Hakulinen

**Auli Talvikki Hakulinen** (s. 10. maaliskuuta 1941 Helsinki) on suomalainen tutkija ja emeritaprofessori. Hän toimi Helsingin yliopiston suomen kielen professorina vuosina 1991–2006. Vuosina 2001–2004 hän toimi akatemiaprofessorina.

## Ura
Hakulinen oli *[[Iso suomen kielioppi|Ison suomen kieliopin]]* päätoimittaja. Hän on tutkinut ennen kaikkea puhutun kielen syntaksia mutta myös tekstilingvistiikkaa, pragmatiikkaa ja semantiikkaa ja on ollut keskeinen toimija keskustelunanalyysin ja naistutkimuksen tuomisessa Suomeen. Kielitieteen organisoijana, sen terminologian kehittäjänä, tutkijana ja tutkijankouluttajana hänen panoksensa suomen kielen ja yleensä kielentutkimuksen kehitykseen on ollut merkittävä. Hän on edelleen aktiivinen kielipoliittinen vaikuttaja Suomessa. 

Hakulinen on toiminut tutkijana sekä kansainvälisesti että tieteidenvälisesti monissa eri yhteisöissä. Hän opiskeli Helsingin yliopistossa suomalais-ugrilaista kielentutkimusta ja sen jälkeen yleistä lingvistiikkaa Yhdysvalloissa ja Britanniassa. Hänen isänsä Lauri Hakulinen oli niin ikään merkittävä suomen kielen tutkija.

Hakulinen on Suomen Tiedeseuran jäsen vuodesta 1996 ja Suomalaisen Tiedeakatemian jäsen vuodesta 1999. 

## Palkintoja ja tunnustuksia
*Suomen tietokirjailijat ry:n Warelius-palkinto 1996
*Maikki Friberg -palkinto 2002
*Suomen Kulttuurirahaston palkinto 2005 

## Teoksia
* 
* 
* 
* 
* 

## Lähteet

## Kirjallisuutta
* 

## Aiheesta muualla
* Auli Hakulinen. 375 humanistia 1.7.2015. Helsingin yliopisto.
*
Tiira (lintutietopalvelu)

**Tiira**-havaintojärjestelmä on BirdLife Suomen ylläpitämä kaikille avoin lintutietopalvelu, jossa voi selata suomalaisia lintuhavaintoja ja pitää omaa lintuhavaintopäiväkirjaa. Tiira-lintutietopalvelu on tärkeä osa lintuyhdistysten suojelu- ja tutkimustyötä. Tiira avattiin 29. maaliskuuta 2006, ja havaintoja kertyi järjestelmään ensimmäisen vuoden aikana yli 1,9 miljoonaa, joista lähes 900 000 ilmoitettiin järjestelmään käyttäjien toimesta ja noin miljoona vietiin tietokantaan yhdistysten vanhoista havaintoarkistoista.

Tiirassa saavutettiin 30 miljoonan havainnon rajapyykki perjantaina 12. heinäkuuta 2024, kun Samuel Siltala tallensi havainnon neljästä valkoviklosta Joutsassa Haapasuon kosteikolla.

## Katso myös
* Hatikka

## Lähteet

## Aiheesta muualla
* www.tiira.fi
Tumahuokonen

**Tumahuokonen** on tumakotelon aukko, jonka kautta solulima ja tumalima ovat toisiinsa yhteydessä ja jonka kautta myös melko suuret molekyylit voivat säädellysti siirtyä tumasta solulimaan tai toisin päin. Tumahuokosten pinta-ala kaikkiaan on viidenneksestä kolmanteen osaan koko tumakotelon pinta-alasta. Niitä on selkärankaisilla eläimillä enemmän kuin pienimmillä yksisoluisilla eliöillä.

## Lähteet
* 

### Viitteet
Osmo P. Karttunen

**Osmo Pekka Karttunen** (8. marraskuuta 1922 Helsinki – 29. kesäkuuta 1985) oli suomalainen juristi ja poliitikko. Hän oli Ahti Karjalaisen ensimmäisen hallituksen valtiovarainministeri 1962–1963 ja vuonna 1968 perustetun, tieteen ja taiteen mesenaattina tunnetun Saastamoisen säätiön perustaja yhdessä vaimonsa Liisa Karttusen (o.s. Saastamoinen) kanssa. Liisa Karttunen oli perheyhtiön perustajan Herman Saastamoisen pojantytär.

Karttusen vanhemmat olivat kauppaneuvos Pekka Karttunen ja Katri Pehkonen. Osmo P. Karttunen valmistui ylioppilaaksi Kuopion lyseosta 1941 ja kirjoittautui opiskelemaan Helsingin yliopiston lainopilliseen tiedekuntaan. Jatkosodan syttymisen vuoksi hän ei päässyt aloittamaan opintojaan. Sodan aikana Karttunen toimi tykistön tulenjohtajana Itä-Karjalassa haavoittuen kahdesti.

Opintonsa Karttunen pääsi aloittamaan sodan jälkeen. Hän suoritti ylemmän oikeustutkinnon vuonna 1946. Opiskeluaikanaan hän kuului Savolaiseen osakuntaan, jossa hän solmi ystävyyssuhteen myös opiskelemassa olleeseen Ahti Karjalaiseen. Varatuomarin arvon Karttunen sai vuonna 1949. Hän valmistui lakitieteen lisensiaatiksi 1958.

Karttunen tunnettiin intohimoisena jalkapallomiehenä (KuPS ja erityisesti sen juniorityö). Hän nosti 50-vuotishaastattelussaan uransa kolmeksi keskeisimmäksi asiaksi perheyhtiön, Tuko Oy:n sekä Palloliiton ja Veikkauksen.

Presidentti Urho Kekkonen pyysi Karttusta jo vuonna 1961 maaherra Martti Miettusen hallitukseen puolustusministeriksi, mutta tämä kieltäytyi yritysjohtajuus- ja luottamustehtävävelvollisuuksiinsa vedoten.

Karttuselle myönnettiin vuorineuvoksen arvonimi vuonna 1971.

## Tehtävät
*H. Saastamoinen & Pojat Oy:n apulais- ja toimitusjohtaja sekä hallituksen puheenjohtaja
*Suomen Vaneriteollisuus-, Rullatehdas-, ja Sahanomistajayhdistyksen johtokunnassa
*Italian varakonsuli Kuopiossa 1958&ndash;
*Suomen Tukkukauppojen Liitto (Tuko), puheenjohtaja 1960&ndash;
*Vakuutusyhtiöiden hallintoneuvostoissa, Suomi-Salama 1961&ndash;, Ilmarinen (pj.) 1962&ndash;, Pohjola 1964&ndash;
*Tukkukauppojen Oy:n hallintoneuvoston puheenjohtaja 1962&ndash;
*Kuopion Kauppakamarin puheenjohtaja 1962&ndash;1978
*Savon Sellu Oy: hallituksen puheenjohtaja 1962&ndash;1966 ja varapuheenjohtaja 1966&ndash;
*Postisäästöpankin hallituksessa 1963&ndash;1966
*Uusi Suomi -lehden hallintoneuvoston puheenjohtaja 1963&ndash;
*Suomen palloliiton puheenjohtaja  1963&ndash;1974
*Puunjalostusteollisuuden työnantajaliiton hallintoneuvostossa 1964&ndash;
*Oy Veikkaus Ab:n hallintoneuvoston jäsen 1965&ndash;1969, puheenjohtaja 1969&ndash;
*Keskuskauppakamarin KHT-tilintarkastajien lautakunnan puheenjohtaja 1968&ndash;
*Metsäteollisuuden keskusliiton hallituksen ja sen työvaliokunnan jäsen 1969&ndash;1978
*FIFA:n hallituksen jäsen vuosina 1972&ndash;1976.
*Kansallis-Osake-Pankin hallintoneuvostossa 1975&ndash;
*Suomi-Ranska -seuran johtotehtävissä

## Lähteet

## Kirjallisuutta
*
Arrows A18

**Arrows A18** oli auto, jolla Arrows-talli kilpaili Formula 1 -sarjassa kaudella 1997. Sitä ajoivat tallin kuljettajat Pedro Diniz ja hallitseva maailmanmestari Damon Hill. Auto oli tallin ensimmäinen auto, jolla talli kilpaili Arrows-nimellä. Tallin nimi oli aikaisempina kausina ollut Footwork.

Kaudella 1997 Arrowsilla oli autossaan käytettävinään uudet Yamahan moottorit ja Bridgestonen renkaat.

Heti ensimmäisestä kilpailusta lähtien auto ei toiminut toivotulla tavalla, sillä Hillin auto hyytyi kauden ensimmäisen kilpailun, Australian Grand Prix'n, lämmittelykierroksella. Epäonnistuneen alkukauden jälkeen Hill onnistui ajamaan pisteille Britannian Grand Prix'ssa, mutta kauden kohokohta tuli Unkarin Grand Prix'ssa. Siihen hän lähti kolmannesta lähtöruudusta ja johti lähes koko kilpailun ajan. Kaasuongelmien takia Jacques Villeneuve ohitti hänet viimeisellä kierroksella. Toinen sija oli tallille kuitenkin suuri saavutus. Diniz onnistui myöhemmin keräämään pisteitä Luxemburgin Grand Prix'sta.

Talli sijoittui lopulta valmistajien sarjassa kahdeksanneksi yhdeksällä pisteellä.

## Formula 1 -tulokset

## Lähteet
**[[AUTOCOURSE]] 1997-98*, Henry, Alan (ed.), Hazleton Publishing Ltd. (1997)
Saskia de Jonge

**Saskia Klazina de Jonge** (s. 22. marraskuuta 1986 Scheerwolde, Overijssel) on alankomaalainen uimari. 

De Jonge voitti Helsingin lyhyen radan EM-kilpailuissa 2006 4&nbsp;x&nbsp;50 metrin vapaauintiviestissä hopeaa ajalla 1.37,27. Joukkueessa uivat myös Inge Dekker, Chantal Groot ja Marleen Veldhuis. De Jonge ui toisen osuuden. Istanbulin lyhyen radan EM-kilpailuissa 2009 hän ui kolmannen osuuden Alankomaiden kultajoukkueessa 4&nbsp;x&nbsp;50 metrin vapaauintiviestissä. Ajan 1.33,25 uineen joukkueen muut jäsenet olivat Inge Dekker, Hinkelien Schreuder ja Ranomi Kromowidjojo. De Jonge on uinut lisäksi useita alkueräuinteja Alankomaiden viestijoukkueissa, jotka ovat saavuttaneet arvokisakultaa.

## Lähteet
*De Jonge De Stentor-lehden haastattelussa 
### Viitteet
Dispersio (kemia)

**Dispersio** tarkoittaa seosta, jossa aineet ovat sekoittuneet tasaisesti toisiinsa. Dispersio on laajempi käsite kuin emulsio. Dispersio on kahden toisiinsa liukenemattoman aineen seos, jossa yhtä ainetta on pieniksi osasiksi jakaantuneena toisessa aineessa, dispersioväliaineessa. Emulsio on kahden toisiinsa liukenemattoman nesteen dispersio, jossa yhtä nestettä on mikroskooppisen pieniksi pisaroiksi jakautuneena, emulgoituneena, toisessa nesteessä. 

Dispersion aikaansaamiseksi voidaan käyttää dispergointiaineita, joilla vähennetään nesteen pintajännitystä.

Lateksimaalit ovat dispersiopolymeerivalmisteita.
Harjulieko

**Harjulieko** (*Diphasiastrum tristachyum*) on Euroopassa ja Pohjois-Amerikassa tavattava suomuliekoihin kuuluva sanikkainen. Suomessa lajia tavataan harvinaisena harjualueilla ja se on luokiteltu erittäin uhanalaiseksi.

## Ulkonäkö

Varpumainen harjulieko kasvaa enintään 15&nbsp;cm korkeaksi. Pystyversot nousevat suoraan ylös suikertelevasta, vahvasta maavarresta, joka suikertaa 5–10 syvyydellä hiekkamaassa. Pystyversot ovat kerroksellisia, haarat monilukuisia ja sinivihreitä. Haarojen haarakulma on alle 30°. Lehdet ovat neljänä pitkittäisrivinä, pieniä ja varrenmyötäisiä. Erikoisen näköiset, luutamaiset itiötähkät ovat nelittäin tai niitä useampia yhdessä. Itiötähkän perä on tavallisesti yli 6&nbsp;cm pitkä. Maansisäinen alkeisvarsikko on yksikotinen, lehtivihreätön sekä mukulamainen.

Harjuliekoa saattaa toisinaan olla vaikea erottaa nummilieosta (*D.* × *zeilleri*), joka on harjulieon ja kangaskeltalieon (*D. complanatum*) välimuoto.

## Levinneisyys
Harjuliekoa tavataan Fennoskandian eteläosissa, Ranskasta ja Saksasta itään Keski-Venäjälle, Karpaateilla, Italiassa ja Kroatiassa. Lisäksi lajia tavataan Pohjois-Amerikan länsiosissa. Suomessa harjuliekoa kasvaa Etelä-Pohjanmaalla, Satakunnassa ja Uudellamaalla vain neljällä harjualueella. Aikaisemmin lajia on tavattu myös Kymenlaaksosta. Vahvimmillaan laji on Hämeenkankaan–Pohjankankaan harjuilla.

## Elinympäristö
Harjulieko kasvaa harjumaastossa paahteisilla kuivilla mäntyrinteillä. Se vaatii paljon valoa, ja hyötyy metsäpaloista. Laji onkin voimakkaimmillaan Suomessa puolustusvoimien ampuma-alueilla, joissa esiintyy usein tulipaloja ammuntojen seurauksena. Metsäpalojen vähentyminen lieneekin suurin syy lajin taantumiseen Suomessa ja muualla Euroopassa.

## Lähteet
* Kurtto, Arto: *Harjukeltalieko*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 133–134.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Kasviatlas 2020: Harjulieon levinneisyys Suomessa.
*Säkylänharjun harjureitti: Harjukeltalieko
Kalvoproteiini

**Kalvoproteiini** on solukalvon rakenteeseen kuuluva proteiini, joka ulottuu osittain kalvon läpi. Eläinsolukalvon massasta noin puolet on proteiineja. Kalvoproteiinien tehtävänä on kuljettaa aineita solukalvon läpi (sisään tai ulos), toimia entsyyminä, vastaanottaa viestejä (toimia reseptorina) tai toimia solujen välisenä tunnistimena. Osa kalvoproteiineista on glykosoituja eli niihin on kiinnittyneenä hiilihydraattiosa, jolloin niitä kutsutaan glykoproteiineiksi. Suurin osa glykoproteiineista sijaitsee solukalvon uloimmalla osalla muodostaen kalvon ulkopuolelle solua suojaavan hiilihydraattikerroksen. Hiilihydraattikerroksesta löytyy myös pitkiä sokeriketjuja sisältäviä proteoglykaaneja. Kalvoproteiinit on yleisesti jaettu kahteen ryhmään: integraalisiin ja perifeerisiin kalvoproteiineihin.

## Integraaliset kalvoproteiinit
Integraaliset kalvoproteiinit ovat lujasti kalvoon kiinnittyneitä ja ne pystytään irrottamaan vain aineilla, jotka rikkovat proteiinien hydrofobiset vuorovaikutukset kalvon kanssa. Integraaliset proteiinit ovat joko kalvon hydrofobiseen osaan työntyviä tai kalvon läpäiseviä. Ne kiinnittyvät tavallisesti hydrofobisella α-kierteellä. Lisäksi tunnetaan kalvoon ankkuroituva β-tynnyrirakenne, joka on ulospäin hydrofobinen. 

## Perifeeriset kalvoproteiinit
Perifeeriset kalvoproteiinit ovat yhteydessä kalvoon toisten proteiinien välityksellä tai ne voivat ankkuroitua solukalvoon proteiineihin kiinnittyneillä lipideillä. Ne voidaan yleensä irrottaa vahvoilla suolaliuoksilla tai pH:ta muuttamalla. Proteiineihin liittyneet perifeeriset kalvoproteiinit kiinnittyvät integraalisten kalvoproteiinien hydrofiilisiin osiin sekä kalvolipidien polaarisiin päihin ionisidoksilla ja vetysidoksilla. Lipidien avulla kalvoon kiinnittyvillä perifeerisillä kalvoproteiineilla kiinnittyminen on kuitenkin heikompaa kuin integraalisilla kalvoproteiineilla. Lipidiankkureina voivat toimia eräät rasvahapot, kuten palmitiinihappo ja myristiinihappo sekä isoprenoidit (farmesyyli tai geranyyli).  

Perifeeriset kalvoproteiinit muodostavat solukalvon sisäpuolelle säikeisen verkoston, joka antaa mekaanisen tuen kalvolle. Ne voivat toimia myös integraalisten kalvoproteiinien ankkureina. Perifeeriset kalvoproteiinit toimivat lisäksi entsyymeinä sekä transmembraanisten signaalien välittäjinä. 

## Katso myös
* kanavaproteiinit

## Lähteet

## Aiheesta muualla
RNA-polymeraasi

**RNA-polymeraasi** () on polymeraasientsyymi, joka syntetisoi RNA:ta. Se liittää nukleotideja yhteen polymeeriksi, RNA-molekyyliksi. Uuden RNA-molekyylin se muodostaa olemassa olevan DNA-molekyylin pohjalta.

Kaikissa soluissa tapahtuvaa DNA:n kopioimista RNA:ksi kutsutaan transkriptioksi. Solun RNA-polymeraasi osaa purkaa DNA:n kaksoiskierteen transkriptiota varten.

Aitotumallisilla soluilla on useita RNA-polymeraaseja:
*RNA-polymeraasi I syntetisoi lähinnä ribosomaalista RNA:ta (rRNA) tumajyväsessä
*RNA-polymeraasi II valmistaa lähetti-RNA:ta (mRNA) ja snRNA:ta tumalimassa
*RNA-polymeraasi III syntetisoi siirtäjä-RNA:ta (tRNA), rRNA:n 5S-alayksikköä ja muita pieniä RNA-molekyylejä tumalimassa.

Bakteerisoluilla on yksi RNA-polymeraasityyppi, joka syntetisoi kolmentyyppistä RNA:ta (mRNA, tRNA ja rRNA). Bakteerien RNA-polymeraasi on suurehko molekyyli, joka koostuu viidestä alayksiköstä: α, β, β', σ ja ω.

## Historia
RNA-polymeraasin löysivät samanaikaisesti vuonna 1960 toisistaan riippumatta Sam Weiss ja Jerard Hurwitz. Yhdysvaltalainen biokemisti Roger Kornberg teki vuosien ajan tutkimustyötä transkription ja RNA-polymeraasin kanssa, mistä hänelle myönnettiin Nobelin kemianpalkinto vuonna 2006. 

## Lähteet
Hans Kroes

**Hans Kroes** (s. 3. kesäkuuta 1965, Lisse, Pohjois-Hollanti) on alankomaalainen uimari, joka osallistui kaksiin olympialaisiin, vuonna 1984 Los Angelesissa ja 1988 Soulissa. Hänen paras henkilökohtainen olympiasijoituksensa oli kahdeksas sija 100 metrin selkäuinnissa kesäolympialaisissa 1984 ajalla 58,07. Viestijoukkueiden jäsenenä hän sijoittui seitsemänneksi 4&nbsp;×&nbsp;200 metrin vapaauinnissa 1984 ja 4&nbsp;×&nbsp;100 metrin sekauinnissa 1988. Pitkän radan EM-kilpailuissa 1985 hän saavutti 4&nbsp;×&nbsp;200 metrin vapaauinnissa pronssia.

## Lähteet
Marshall Allman

**Marshall Scot Allman** (s. 5. huhtikuuta 1984 Austin, Texas) on yhdysvaltalainen näyttelijä. Hän on esiintynyt muun muassa Lincoln Burrows Jr:n roolissa televisiosarjassa *[[Pako]]*.

Allman on esiintynyt muun muassa elokuvissa *[[Shallow Ground]]*, *[[Mieheni ex-naiset]]* ja *[[Panttivanki (elokuva)|Panttivanki]]*. Lisäksi hän on vieraillut useissa televisiosarjoissa, kuten sarjoissa *[[Ilman johtolankaa]]*, *[[Boston Legal]]*, *[[Anopin otteessa]]*, *[[Veljemme on nero]]*, *[[Oikeus ja kohtuus]]*, *[[C.S.I.]]*, *[[Todistettavasti syyllinen]]*, *[[Greyn Anatomia]]* ja *[[Life (televisiosarja)|Life]]*. Vuonna 2010 hän sai vakituisen roolin televisiosarjasta *[[True Blood]]*.

## Aiheesta muualla

*
Soinin kirkko

**Soinin kirkko** on vuonna 1793 rakennettu puukirkko. 

## Kirkkorakennus ympäristöineen
Kirkon rakennustyöt toteutettiin Yrjö Lepistön johdolla ja nykyisen asunsa se sai vuonna 1885 suoritetussa peruskorjauksessa. Kirkon alttaritaulu on Matti Annalan maalaama *Kristus ristillä*. Kirkon vieressä on kellotapuli vuodelta 1795 ja niitä ympäröi vanha hautausmaa, jossa on myös 1800-luvun nälkävuosien muistomerkki sekä sankarihautoja viime sodilta. Kirkon läheisyydessä ovat vielä pappilan päärakennus ja vuonna 1979 rakennettu seurakuntatalo. Museovirasto on listannut kirkon ympäristöineen valtakunnallisesti merkittävien kulttuurihistoriallisten kohteiden luetteloon.

Kirkon sankarihautoja vartiovat punaisesta graniitista veistetyt leijonat ovat kuvanveistäjä Helvi Hyvärisen työ vuodelta 1956.

## Vaivaisakka

Kirkon ulkopuolella on Suomen ainoa vaivaisakka, kun perinteisesti kirkkojen eteen on pystytetty vaivaisukko.

Soinin kirkkoraati tilasi vaivaisakan 1853 ja sen valmisti seuraavana vuonna Matti Taipale viiden hopearuplan hinnalla, mukaan lukien maalaustyö ja katos. Soinilainen Jaana Laakso kirjoitti tekstin *Vaivaisakka tarinoi*, josta muokattua näytelmää esitettiin 2004, 2006 ja 2014.

Soinin vaivaisakan ohella tiedetään Suomesta vain toinen, Hyvinkäällä ollut, josta on kuitenkin jäljellä pelkästään kuva Suomen Kansallismuseossa. Soinin vaivaisakka on kiertänyt näyttelyissä eri puolella Suomea ja Italiassakin, Cuneon maakunnan Saluzzossa, Roomassa ja Vatikaanissa.

## Lähteet
*Kirkko ja vaivaisakka  (viitattu 13.11.2008)
*Soinin kirkko ympäristöineen (viitattu 13.11.2008)
* Saarinen, R. 2008. Soinin kirkolla seisoo ainoa vaivaisakka. Sana, 13.11.2008, s. 15.

### Viitteet

## Aiheesta muualla

*
Vahinkokäynnistyksen esto

**Vahinkokäynnistyksen esto** tai usein käytetty nimitys **Lockout / Tagout** on Yhdysvaltain työsuojelun hallintoviranomaisen The Occupational Safety and Health Administrationin (OSHA) luoma ohjelma (The Control of Hazardous Energy Source Standard), joka toimii kansainvälisenä standardina onnettomuusriskien hallinnalle, missä lockout tarkoittaa energian syötöstä erottamista erilaisilla lukitsemistavoilla tai lisälukitsemislaitteilla ja tagout henkilökohtaista lukkovarmistusta, merkintätunnistusta tai -varoitusta. Lockout / Tagout -standardi velvoittaa vaarallisten laitteiden asianmukaisen sammuttamisen, merkitsemisen ja eristämisen ulkopuolisilta henkilöiltä. Suomeksi asian voi sanoa käyttämällä esimerkiksi termiä **varmistuslukitus- ja -merkintämenettely**.

## Standardin tarkoitus

Lockout / Tagout -standardi on suunniteltu estämään koneiden tai laitteistojen odottamattomia käynnistyksiä tai energian hallitsematonta vapautumista huolto- ja korjaustöiden aikana, työntekijän onnettomuusriskin ollessa ilmeinen. Lockout-standardin edellytys täyttyy, jos työnsuorittajan on poistettava tai ohitettava turvalaite tai muu varmistuslaite huolto- ja korjaustyön aikana, jos koneen tai laitteiston käyttö aiheuttaa vaaravyöhykkeen tai riskialueen tai jos työnsuorittajan on sijoitettava mikä tahansa ruumiinjäsen koneiston tai laitteiston sisään tai vaikutusalueelle, jossa työ tosiasiallisesti suoritetaan.

Päivittäiset normaalit työkaluvaihdot, säädöt ja muut pienemmät huoltotoimenpiteet tuotannossa eivät kuulu Lockout/Tagout-standardin piiriin edellyttäen, että ne ovat rutiininomaisia, toistuvia, koneeseen tai laitteeseen olennaisesti liittyviä toimenpiteitä ja että ne suoritetaan valitsemalla käyttöön menetelmät, jotka tuottavat tehokkaan suojan työnsuorittajalle.

## Esiintyvyys laissa

Lockout / Tagout -standardi on ollut Yhdysvaltain teollisuutta velvoittava laki 3.1.1990 lähtien. Euroopassa muun muassa EU-direktiivi 89/655 antaa säädöksiä ja määräyksiä koskien kaikkien energialähteiden poissulkemista koneiden ja laitteiden huollon tai korjauksen ajaksi, esimerkiksi § 2.14 sanoo: Jokaisen työlaitteen tulee olla varustettu helposti tunnistettavalla poiskytkennällä energialähteestä ja jälleenkytkennän tulee tapahtua työnsuorittajan kannalta riskittömästi, ja § 2.15 sanoo: Työlaitteet (työkoneet) on varustettava työnsuorittajan kannalta tarpeellisilla varoituskilvillä ja muilla riittävillä varoitusmenetelmillä.

EU:n konedirektiivissä 98/37 EY edellytetään varmistuslukitus- ja tunnistusohjelmien ja sovelluksien toimeenpanemista koneissa ja laitteissa seisokkien ja alasajon aikana. Myös Suomessa asiasta on laki, ja suomalaisessa standardissa SFS-EN-1037 käsitellään yksityiskohtaisemmin odottamattoman käynnistyksen estämistä.

## Lähteet
* S. Sareskoski Oy - Lockout / Tagout
Diego López

**Diego López** on usean henkilön nimi:

* Diego López Garrido, espanjalainen poliitikko
* Diego López Rodríguez, espanjalainen jalkapalloilija
* Luis Diego López, uruguaylainen jalkapalloilija
Admiral Kuznetsov

**Admiral Flota Sovetskogo Sojuza Kuznetsov** (; alun perin *Tbilisi*) eli **projekti 1143.5** on Venäjän laivaston lentotukialus. Aluksen tilasi punalaivasto, mutta alus ei ehtinyt käyttöön ennen Neuvostoliiton hajoamista. Alus on nimetty Neuvostoliiton laivastoamiraali Nikolai Gerasimovitš Kuznetsovin mukaan.

Venäjän käyttämä virallinen luokitus ei ole lentotukialus, vaan raskas ilma-aluksia kantava risteilijä. Luokitus johtuu siitä, että aluksen aseistuksena on ilma-alusten lisäksi P-700 Granit-meritorjuntaohjuksia. Lisäksi Bosporinsalmi on ainoa reitti Mustaltamereltä Välimerelle ja salmea hallitseva Turkki ei salli lentotukialusten läpikulkua.

## Valmistus

Alus tilattiin Nikolajevin eteläiseltä telakalta Nikolajevista, missä köli laskettiin 1982. Alus laskettiin vesille 1985 ja otettiin palvelukseen 1995. Eri vaiheissa aluksesta käytettiin nimiä *Riga*, *Leonid Brežnev* ja *Tbilisi*. Nykyisen nimensä alus sai 4. lokakuuta 1990.

## Palvelus

Joulukuussa 1991 alus siirrettiin Mustaltamereltä asemapaikalleen Pohjoisen laivaston tukikohtaan, jossa se oli pitkiä aikoja laiturissa. 1990-luvun lopulla ja 2000-luvun alussa ehdotettiin useita kertoja aluksen romuttamista. Se kuitenkin säästettiin lentotukialuslentäjien kouluttamista varten.

Vuonna 2012 aluksella aloitettiin laajamittainen modernisointi, jossa muun muassa ohjusaseistus poistetaan ja ilmatorjunta-aseistus uusitaan, kuten myös elektroniikka ja taistelunjohtojärjestelmä. Samalla alukselle tulee lisää hangaaritilaa lentokoneille. Myös katapulttien asentamista on harkittu. Muutostöiden arvioitiin kestävän ainakin viisi vuotta, vuoteen 2017. Samalla aluksen lentokalusto joudutaan uusimaan Su-33-koneiden käyttöiän tullessa täyteen. Ehdolla ovat ainakin MiG-29K ja kehitteillä olevan Suhoi PAK FA -hävittäjän meriversio.

Lokakuussa 2018 alus kärsi vahinkoja Joulukuussa 2019 sen kelluvan kuivatelakan upottua Rosljakovon satamassa. Myöhemmin *Kuznetsovin* ollessa meriteollisuuskonserni OSK:n Zvjozdotška-tytäryhtiön () Murmanskin korjaustelakalla hitsauskipinästä alkanut tulipalo aiheutti suurta tuhoa. Tulipalossa sai surmansa kaksi henkeä ja sen sanottiin siirtävän aluksen palvelukseen paluun vuoteen 2023 eli aiheuttavan vuoden viiveen. Myös joulukuussa 2022 raportoitiin tulipalosta aluksella sen ollessa uusittavana kuivatelakalla Murmanskissa.

Korjauksen kannalta Venäjän huomattava ongelma on aluksen moottorit. Neuvostoliiton kaudella ne valmistettiin Ukrainassa ja Venäjällä ei ole niiden omaa tuotantoa. Vaikka tarkoitus oli palauttaa alus palveluskäyttöön keväällä 2023, se ei ollut lähtenyt satamasta vielä kesällä 2024. Venäjän laivaston on spekuloitu luopuneen kokonaan ajatuksesta sen korjaamisesta palveluskäyttöön.

## Lähteet
*
* 
* 
* 
* 
* 

### Viitteet

## Aiheesta muualla
CC (kissa)

**CC** (**CopyCat**) (22. joulukuuta 2001 – 3. maaliskuuta 2020) oli kotikissa ja ensimmäinen kloonattu lemmikkieläin. Texas A&M Universityn tutkijat kloonasivat CC:n vuonna 2001. Tutkimusprojekti tunnettiin nimellä "Operaatio CopyCat", joka oli osa laajempaa projektia, jonka tarkoituksena oli kloonata koira nimeltä Missy. Tutkimuksen rahoitti John Sperling kloonaukseen erikoistuneen Genetic Savings & Clone, Inc. -yrityksensä kautta, joka harjoittaa kaupallista lemmikkien kloonausta.

CC syntyi Teksasin A&M yliopiston eläinlääketieteen osastolla. CC:n olemassaolosta tiedotettiin julkisesti helmikuussa 2002 tutkimustulosten julkaisun yhteydessä. Myöhemmin CC eli kloonausprojektiin osallistuneen tohtori Duane Kraemerin kotona. Syyskuussa 2006 CC sai kolme pentua luonnollisella tavalla. Pentujen isä on luonnollisella tavalla syntynyt Smokey. CC ei kuitenkaan ole ensimmäinen kloonattu pentuja saanut kissa.

CC kuoli munuaisten vajaatoimintaan 18-vuotiaana synnyinpaikassaan Teksasin A&M-yliopiston eläinlääketieteen osastolla 3. maaliskuuta 2020.

CC luotiin toisen kissan erilaistuneesta munasarjasolusta, jonka tuma siirrettiin tumansiirrolla tumattomaan munasoluun. Toisin kuin alkuperäinen kissa, perimältään identtinen CC ei ollut väritykseltään puna-musta-valkolaikukas eli valkokirjokilpikonna (). Kissojen läikikkään punaisen ja mustan värin aiheuttaa satunnainen toisen X-kromosomin inaktivoituminen alkionkehityksen aikana. Siirretyn tuman X-kromosomeista toinen oli jo inaktivoitunut, eikä sen aktiivisuusstatus enää nollautunut. Munasolun jakautuessa sama kromosomien status periytyi kaikkiin kloonin soluihin, eli kaikissa CC:n soluissa oli inaktivoitunut sama X-kromosomi. CC vastasi perimältään alkuperäistä kissaa, mutta epigeneettisten erojen takia sen geenit ilmenivät eri tavoin, mikä aiheutti erilaisen turkin värin.

## Lähteet

## Aiheesta muualla
*CBS: World's First Cloned Cat Has Kittens
Sisar

**Sisar** on jonkun toisen kanssa samoista vanhemmista syntynyt naispuolinen henkilö tämän toisen kannalta. Ilmaisulla tarkoitetaan usein myös *sisarpuolta* tai *kasvattisisarta*. *Sisko* on puhekieltä, sitä käytetään usein tuttavallisessa kielenkäytössä.

Ilmaisulla **sisarpuoli** tai harvinaisemmalla ilmaisulla **puolisisar** tarkoitetaan jonkun toisen kannalta naispuolista henkilöä, jolla on kyseisen henkilön kanssa vain toinen vanhemmista yhteinen. Sisarpuoleksi voidaan kutsua myös henkilön isä- tai äitipuolen tytärtä, joka ei ole tämän henkilön verisukulainen.

Henkilön vanhempaa sisarta kutsutaan isosiskoksi tai isosisareksi ja nuorempaa pikkusiskoksi tai pikkusisareksi. Kun on kyse esimerkiksi kaksosista,  puhutaan kaksossisaresta tai kaksossiskosta.

Sisar-nimityksellä voidaan viitata kuvaannollisesti naisten väliseen ystävyyteen tai yhteenkuuluvuuteen (vertaa veli).

Sisar on myös vanhahtava nimitys yleensä hoitotyössä olevalle naiselle, esimerkiksi terveyssisar, *sisar hento valkoinen*. Myös uskonnollista palvelusta tekevistä naisista kuten nunnista käytetään usein nimitystä sisar, esimerkiksi *Sisar Maria*.

## Lähteet

## Aiheesta muualla
Elina Vettenranta

**Elina Vettenranta** (o.s. **Aaltonen**, s. 17. lokakuuta 1969 Pori) on suomalainen iskelmälaulaja. Hänet kruunattiin vuoden 2006 Tangokuningattareksi. 

Ennen voittoaan Vettenranta työskenteli muun muassa opettajana, mutta ammatiltaan hän on vaatesuunnittelija. Hän on asunut Kemissä vuodesta 2017 jonne hän muutti erottuaan entisestä miehestään.

Vettenrannan nuorempi sisko on psykologi Ilona Rauhala.

## Diskografia

* *[[Tangomarkkinat 19]]* (kokoelma) (2006)
* *[[Sydänten yö]]* (2006)
* *[[Kastepisara]]* (2010)

## Lähteet

## Aiheesta muualla

*http://www.elinavettenranta.fi/
Egyptiläisten evankeliumi

**Egyptiläisten evankeliumi** on kahdelle täysin erilliselle apokryfiselle evankeliumille annettu nimitys:

* Koptilainen ''Egyptiläisten evankeliumi'' keskittyy gnostilaiseen tulkintaan Setistä.
* Kreikkalainen ''Egyptiläisten evankeliumi'' on dialogi, joka käsittelee selibaatin etuja.